Boʻstonbuva tabiat yodgorligi. Boʻstonbuva tabiat yodgorligi — Oʻzbekistonning Fargʻona viloyati Buvayda tumanida joylashgan tepaliklar majmui. 4 ta qumtepalikdan iborat. Buvayda tumani hokimligining 2003-yil 23-maydagi 288-qaroriga asosan tumandagi „Yangi hayot“ shirkat xoʻjaligining 3 ta hududidagi jami 8,5 gektar maydondagi qumtepaliklarga muhofaza etiluvchi tabiiy hudud maqomi berilgan. Hozirgi jami yer maydoni — 2,9 gektar.